**N á v r h**

**Zmluva o dielo č. ...../2020**

uzatvorená podľa § 536 a nasl. Obchodného zákonníka č. 513/1991 Zb. v znení neskorších
predpisov a zákona č. 343/2015 Z. z. o verejnom obstarávaní v znení neskorších

predpisov(ďalej len „ZoD”)

**I. ZMLUVNÉ STRANY**

* 1. **Objednávateľ: Obec Streda nad Bodrogom**

 Sídlo: Hlavná 174/391, 076 31 Streda nad Bodrogom

 Štatutárny zástupca: Zoltán Mento, starosta

 IČO: 00 331 970

 DIČ: 202 073 0580

 Bankové spojenie: VUB Banka a.s.

 IBAN: SK23 0200 0000 0000 0082 7622

 Telefón: +421 905561774

 Email: obecstredanb@stonline.sk;

 (ďalej len „objednávateľ")

 a

1.2 **Zhotoviteľ:**

 Sídlo:

 Štatutárny orgán:

Zápis v registri:

Zástupca na rokovanie o veciach

 zmluvných:

technických:

 IČO:

 DIČ:

 IČ DPH:

 Banka:

 Číslo účtu:

 Telefón:

 e - mail:

 (ďalej len „zhotoviteľ“)

**II.** PREAMBULA

2.1 Táto ZoD je výsledkom procesu verejného obstarávania podlimitnej zákazky na obstaranie diela, a to uskutočnenie stavebných prác - "**Zníženie energetickej náročnosti budovy kultúrneho domu v obci Streda nad Bodrogom",** ktoré sa vykonalo v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Verejné obstarávanie bolo zverejnené vo Vestníku verejného obstarávania č. č. **…./2020** zo dňa .......2020 pod označením **...... - WYP**.

 Zmluvné strany sa rozhodli vstúpiť do vzájomne prospešnej spolupráce, dodržiavajúc pri tom, zásady poctivého obchodného styku, obchodné zvyklosti, dobré mravy a právne normy upravujúce túto spoluprácu, pričom sa jedná o spoluprácu v oblasti stavebníctva, ktorých realizátorom je zhotoviteľ. Zhotoviteľ – v procese verejného obstarávania ako uchádzač, predložením svojej ponuky v plnom rozsahu a bez obmedzenia akceptuje všetky zmluvné podmienky a požiadavky zákazky vrátane všetkých častí obsiahnutých v súťažných podkladoch, vo výzve na predkladanie ponúk, ako výlučné požiadavky verejného obstarávateľa (objednávateľa) v predmetnom verejnom obstarávaní: podlimitná zákazka na uskutočnenie stavebných prác predmetu zákazky s názvom „Zníženie energetickej náročnosti budovy kultúrneho domu v obci Streda nad Bodrogom“. Zhotoviteľ akceptuje právo objednávateľa nerealizovať predmet zákazky – stavebné dielo alebo jeho časť, pokiaľ nebude mať zabezpečené jeho financovanie. Zhotoviteľ deklaruje, že pri oceňovaní položiek Výkazu výmer – Rozpočtu zohľadnil podmienky Zmluvy a projektovej dokumentácie (prílohy súťažných podkladov), ktoré si podrobne preštudoval.

**III. PREDMET ZMLUVY**

3.1 Zhotoviteľ sa zaväzuje, že za podmienok dohodnutých v tejto zmluve zhotoví pre objednávateľa dielo - stavbu: "**Zníženie energetickej náročnosti budovy kultúrneho domu v obci Streda nad Bodrogom"**.

3.2 Zhotoviteľ vykoná dielo podľa:

* predloženej projektovej dokumentácie, ktorej obsah je záväzným podkladom pre vyhotovenie položkovitej kalkulácie rozpočtu diela, v plnom rozsahu súťažných podkladov,
* položkovitej kalkulácie rozpočtu diela a ostatných nákladov za súvisiace služby – vyplývajúce zo
 zmluvy, ktorú vyhotovil zhotoviteľ, ktorá tvorí prílohu tejto zmluvy.

 Pre odstránenie pochybností zhotoviteľ je povinný dielo vykonať technicky a technologicky podľa projektovej dokumentácie a čo do rozsahu podľa rozpočtu – oceneného výkazu výmer.

3.3 Stavbou sa rozumie súhrn všetkých materiálov, stavebných hmôt a dielcov, výrobkov, prác a výkonov, strojov a zariadení špecifikovaných v predloženej projektovej dokumentácii.

3.4 Zhotoviteľ sa zaväzuje vykonať dielo v rozsahu a za podmienok dohodnutých v tejto zmluve na profesionálnej úrovni s odborne spôsobilými osobami, vo vlastnom mene, na vlastnú zodpovednosť a nebezpečenstvo, pričom bude rešpektovať všetky zákony, právne predpisy a normy platné na území Slovenskej republiky, a tiež rozhodnutia príslušných dotknutých orgánov.

3.5 Zhotoviteľ sa zaväzuje odovzdať dielo ako celok v zmysle čl. IV bod 4.1 tejto ZoD.

3.6 Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu, ak dielo nebude vykazovať nedostatky, ktoré môžu mať zásadný vplyv na jeho prevádzkovanie.

**IV. ČAS PLNENIA**

4.1 Zhotoviteľ sa zaväzuje zhotoviť predmet zmluvy vymedzený v článku III. bode 3.1. **do 6 mesiacov od odovzdania staveniska**.

4.2 Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, bez nároku zhotoviteľa na finančné zvýhodnenie.

4.3 Pre zabezpečenie riadneho a včasného plnenia podľa tejto zmluvy zhotoviteľ požaduje a objednávateľ sa zaväzuje odovzdať zhotoviteľovi projektovú dokumentáciu potrebnú na začatie výstavby, stavebné povolenia, vyjadrenia dotknutých orgánov štátnej správy, vyjadrenia správcov inžinierskych sietí pri odovzdaní staveniska. Zhotoviteľ sa zaväzuje prevziať stavenisko do 10 kalendárnych dní odo dňa doručenia písomnej výzvy na jeho prevzatie od objednávateľa.

4.4 Zhotoviteľ je povinný bez meškania informovať objednávateľa o vzniku akejkoľvek udalosti, ktorá by mohla mať vplyv na kvalitu a lehotu zhotovenia diela.

**V. CENA ZA DIELO**

5.1 Cena za zhotovenie predmetu zmluvy v rozsahu čl. III. bodu 3.1 je stanovená dohodou zmluvných strán, v súlade so zákonom č. 18/1996 Z.z. o cenách v znení neskorších predpisov, vyhláškou MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov, je doložená položkovitou kalkuláciou rozpočtu diela a ostatnými nákladmi za súvisiace služby vyplývajúce zo zmluvy, ktorú vyhotovil zhotoviteľ a tvorí prílohu č. 1 k tejto zmluve. Takto dohodnutá cena je pre zhotoviteľa záväzná a predstavuje sumu:

cena bez DPH ..........................................EUR

 DPH 20% ................................................... EUR

 **cena vrátane DPH......................................EUR**

 (Slovom: ................................................................... Eur.....centov)

5.2 Cena diela podľa bodu 5.1 je stanovená ocenením jednotlivých položiek výkazu výmer podľa súťažných podkladov jednotkovými cenami, ktoré sú pre zhotoviteľa pri zhotovení tohto diela záväzné.

5.3 Všetky práce na diele, ktorých sa zmluva týka, budú uhradené na základe záväzných jednotkových cien a skutočne zrealizovaných dodávok a prác, odsúhlasených a potvrdených technickým dozorom objednávateľa.

5.4 Cena pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu zmluvy, ktoré umožnia objednávateľovi riadne nakladanie s odovzdaným predmetom zmluvy.

5.5 V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa.

5.6 V prípade, že počas realizácie diela nastane potreba zmeny použitých materiálov, konštrukcií a druhov stavebných prác oproti projektovej dokumentácii, musí byť každá zmena vopred odsúhlasená projektantom, technickým dozorom objednávateľa, zaznamenaná v stavebnom denníku a zrealizovaná až po nadobudnutí účinnosti dodatku k tejto zmluve.

5.7 Použitie ekvivalentu oproti projektovej dokumentácii a zoznamu ekvivalentných položiek,ktoré zhotoviteľ predložil v ponuke a ktorý tvorí prílohu tejto zmluvy pri realizácii diela podlieha predchádzajúcemu odsúhlaseniu projektantom a technickým dozorom objednávateľa. Bez odsúhlasenia nie je možné ekvivalent použiť resp. zabudovať.

5.8 Ak počas realizácie diela nastanú okolnosti, ktoré majú vplyv na cenu alebo podmienky plnenia zmluvy, postupuje sa v zmysle § 18 ZVO.

5.9 Pri uzatváraní dodatkov k zmluve, budú po predchádzajúcom odsúhlasení dohodnuté práce naviac za cenu určenú nasledovne:

5.9.1 ak pôjde o položky prác, ktoré obsahuje ponukový rozpočet, použije sa jednotková cena z ponukového rozpočtu,

5.9.2 ak pôjde o položky prác, ktoré neobsahuje ponukový rozpočet, použije sa jednotková cena z cenníka, podľa ktorého bol vypracovaný rozpočet, v cenovej úrovni ponukového rozpočtu,

 5.9.3 ak pôjde o položky prác, ktoré neobsahuje ponukový rozpočet a ani cenník, podľa ktorého bol vypracovaný rozpočet, použije sa individuálna kalkulácia s použitím úrovne réžie a zisku ponukového rozpočtu, ak z okolností daného prípadu nevyplynie niečo iné.

**VI. PLATOBNÉ PODMIENKY**

* 1. Predmet tejto Zmluvy bude financovaný z prostriedkov EÚ, z vlastných zdrojov verejného obstarávateľa a zo štátneho rozpočtu SR prostredníctvom OP Kvalita životného prostredia.
	2. Objednávateľ na plnenie tejto Zmluvy neposkytne zhotoviteľovi preddavok ani zálohu.
	3. Úhrada ceny diela bude prebiehať na základe čiastkových faktúr za dodávky a práce, ktoré boli reálne vykonané v predchádzajúcom období.
	4. Zhotoviteľ môže vystaviť maximálne 3 faktúry počas realizácie diela. Zhotoviteľ môže zahrnúť do fakturovanej sumy len úplne dokončené ucelené položky rozpočtu – výkazu výmer podľa prílohy tejto zmluvy.
	5. K  faktúre musí zhotoviteľ pripojiť tieto prílohy:
		1. Zisťovací protokol o vykonaných stavebných prácach spolu s krycími listami rozpočtu**:** Zisťovací protokol o vykonaných stavebných prácach spolu s krycími listami rozpočtu je doklad prikladaný k faktúre, na ktorom dodávateľ/zhotoviteľ potvrdzuje podpisom oprávnenej osoby a pečiatkou zhotoviteľa a podpisom stavebného dozora, že práce uvedené v priložených dokumentoch sú v súlade so skutočnosťou a predstavujú požiadavky dodávateľa/zhotoviteľa uplatnené v rámci Zmluvy o dielo.
		2. Súpis vykonaných prác:Dodávateľ/zhotoviteľ je **povinný** ku každej vystavenej faktúre priložiť **Súpis vykonaných prác,** vystavený v súlade s nasledovnými požiadavkami:
			1. položky súpisu vykonaných prác (dodaných tovarov a poskytnutých služieb) musia byť **v súlade** s položkami **prác (tovarov alebo služieb) uvedenými vo Výkaze výmer** ako prílohy schválenej Zmluvy o dielo,
			2. súpis vykonaných prác musí zaznamenávať množstvá prác vykonaných dodávateľom/zhotoviteľom a množstvá tovarov dodaných dodávateľom/zhotoviteľom v súlade s Výkazom výmer, ktorý je súčasťou Zmluvy o dielo. V prípade, že **došlo k zmene množstiev** vykonaných prác alebo dodaných tovarov upravených dodatkom k Zmluve, musia byť „upravené“ práce vykázané na súpise vykonaných prác v súlade s dodatkom k Zmluve;
			3. súpis vykonaných prác musí obsahovať jednotkové ceny položiek fakturovaných prác v súlade s Výkazom výmer ako súčasťou Zmluvy o dielo.
		3. Protokoly o vykonaných funkčných skúškach podpísané stavbyvedúcim a stavebným dozorom
		4. V prípade fakturácie aj odvozu a likvidácie odpadu, vážne lístky od oprávnenej osoby na likvidáciu príslušného odpadu
		5. certifikáty alebo doklady preukazujúce zhodu s platnými právnymi predpismi na dodávané a zabudovávané tovary a stavebné časti, ktorými sa preukáže že boli dodané a zabudované len v zmysle platných právnych predpisov povolené tovary, technológie alebo stavebné materiály a časti stavebných materiálov.
		6. V prípade fakturácie tých častí, ktoré boli zhotovené subdodávateľom, doklad o práve fakturácie zhotoviteľom, doklad o odovzdaní a prevzatí predmetnej časti medzi zhotoviteľom a jeho subdodávateľom, podpísaný štatutárnymi orgánmi jednotlivých strán. V prípade splnomocnených osôb aj platné splnomocnenia na tieto osoby.
	6. Zhotoviteľ je povinný pred fakturáciou dodať objednávateľovi alebo koordinátorovi projektu na skontrolovanie fakturačné podklady v elektronickej podobe.
	7. Zhotoviteľ je povinný doplniť a upraviť fakturačné podklady do 3(troch) dní od vyzvania objednávateľom alebo koordinátorom projektu.
	8. Do 14 dní po obdržaní preberacieho protokolu odovzdá zhotoviteľ stavebnému dozorovi 6 kópií konečného súpisu prác so zdôvodňujúcimi dokumentmi, ktorý bude vyjadrovať:
		1. konečnú cenu všetkých prác vykonaných v súlade so Zmluvou o dielo k dátumu uvedenému v preberacom protokole,
		2. všetky ďalšie čiastky, ktoré zhotoviteľ považuje za splatné a
		3. odhad všetkých ďalších čiastok, o ktorých sa zhotoviteľ domnieva, že sa stanú splatnými podľa Zmluvy. Odhadované čiastky budú v tomto súpise uvedené oddelene.
		4. Stavebný dozor vydá potvrdenie o súlade/nesúlade k predloženému konečného súpisu.
	9. Ak stavebný dozor nesúhlasí s niektorou časťou návrhu konečného súpisu vykonaných prác alebo ju nemôže overiť, oznámi zhotoviteľ také ďalšie informácie, aké stavebný dozor odôvodnene požaduje a vykoná v návrhu také zmeny, aby medzi nimi došlo ku zhode. Zhotoviteľ potom pripraví a odovzdá stavebnému dozorovi konečný súpis vykonaných prác tak, ako sa na ňom zhodli. Tento schválený súpis prác sa bude považovať za konečný súpis vykonaných prác.
	10. Pri odovzdaní konečného súpisu vykonaných prác predloží zhotoviteľ písomné prehlásenie o splnení záväzkov v ktorom potvrdí, že celková čiastka uvedená v konečnom súpise vykonaných prác predstavuje úplné a konečné vyrovnanie všetkých finančných prostriedkov splatných zhotoviteľovi podľa tejto Zmluvy.
	11. Po ukončení a odovzdaní diela a splnení podmienok podľa ods. 8.8 tohto článku zmluvy zhotoviteľ vystaví konečnú faktúru, ktorá bude obsahovať odpočet všetkých vystavených čiastkových faktúr v lehote do 3 dní odo dňa protokolárneho prevzatia stavebného diela so zápisom bez vád a nedorobkov. Zhotoviteľ doručuje objednávateľovi všetky faktúry na adresu objednávateľa uvedenú v záhlaví tejto zmluvy, pokiaľ objednávateľ výslovne neurčí inak.
	12. V prípade, ak zhotoviteľ časť diela bude realizovať subdodávateľmi, je povinný do 20 dní po obdržaní úhrady každej faktúry objednávateľom, predložiť objednávateľovi písomné potvrdenie subdodávateľa, že si voči nemu zhotoviteľ splnil finančné záväzky v rozsahu ním vykonaných prác, a že voči nemu nemá žiadne záväzky vyplývajúce z realizácie diela, ktoré je predmetom tejto Zmluvy.
	13. Zhotoviteľ je uzrozumený, že v prípade nesplnenia si povinnosti podľa odseku 8.12 tohto článku má objednávateľ nárok na zmluvnú pokutu v súlade s článkom XV. tejto Zmluvy.
	14. Faktúry vystavené podľa odseku 8.3 budú splatné do 30 kalendárnych dní od doručenia faktúry objednávateľovi.
	15. V prípade, že lehota splatnosti faktúry pripadne na deň pracovného voľna alebo deň pracovného pokoja, bude sa za deň splatnosti považovať nasledujúci pracovný deň.
	16. Úhrada za vykonanie diela v zmysle tejto Zmluvy bude realizovaná formou bezhotovostného platobného styku.
	17. Faktúra musí obsahovať náležitosti daňového dokladu. Súčasťou faktúry musia byť aj odsúhlasené fakturačné podklady technickým dozorom a objednávateľom.

Faktúra bude vystavená v 4 origináloch a musí obsahovať všetky náležitosti požadované príslušnými všeobecne záväznými právnymi predpismi

Objednávateľ požaduje, aby vystavená faktúra zhotoviteľom obsahovala minimálne nasledujúce náležitosti, a to:

- označenie „faktúra“ a jej poradové číslo,

- identifikačné údaje zhotoviteľa a objednávateľa (obchodné meno, adresa sídla, IČO, DIČ, IČ DPH, registrácia),

- číslo Zmluvy, vrátane prípadného dodatku k Zmluve,

- dátum vyhotovenia faktúry, dátum splatnosti faktúry a dátum zdaniteľného plnenia,

- fakturovanú cenu bez DPH, hodnotu DPH a celkovú fakturovanú cenu v Eur,

- označenie peňažného ústavu a číslo účtu IBAN, na ktorý sa má platiť,

- pečiatka a podpis oprávnenej osoby,

- text fakturácie s uvedením min. názvu stavebného diela a označenia projektu (názov a kód projektu)

* 1. Objednávateľ požaduje, aby zhotoviteľ k  vystavenej faktúre priložil:

- Krycí list rozpočtu,

- Súpis vykonaných stavebných prác,

- fotodokumentáciu na CD týkajúcu sa prác uvedených v príslušných fakturačných podkladoch,

- výkresy a iné doklady, ktoré sú potrebné pre preukázanie druhu a rozsahu práce,

- v prípade potreby – ich fakturácie, zhotoviteľ priloží aj doklady o uložení stavebnej sute na organizovanú skládku odpadu, doklady o uložení materiálov vhodných na recykláciu resp. doklady o zneškodnení nebezpečných odpadov

- objednávateľ vráti faktúru, ak táto neobsahuje náležitosti daňového dokladu, resp. neobsahuje náležitosti dohodnuté v tejto Zmluve, alebo porušuje zmluvné podmienky.

6.19 Objednávateľ je povinný takúto faktúru vrátiť zhotoviteľovi počas plynutia lehoty splatnosti. Vrátením faktúry sa preruší splatnosť faktúry a nová splatnosť začne plynúť od doručenia novej, opravenej faktúry zhotoviteľom objednávateľovi.

6.20 Zhotoviteľ musí svoje práce vyúčtovať overiteľným spôsobom. Faktúry musia byť zostavené prehľadne a pritom sa musí dodržiavať poradie položiek a označenie, ktoré je v súlade s oceneným výkazom prác. Zmeny a doplnky zmluvy (nové a zmenené položky) je potrebné vo faktúre zvýrazniť a uviesť oddelene.

* 1. V prípade, že zhotoviteľ má účet v banke mimo územia SR, bude znášať všetky poplatky za bezhotovostný styk spojený s úhradou záväzkov vyplývajúcich z plnenia zmluvy v plnej výške. V takom prípade bude Objednávateľ postupovať v súlade s § 24 zákona o účtovníctve *a* pri prevode peňažných prostriedkov v cudzej mene z účtu Objednávateľa zriadeného v EUR na účet Zhotoviteľa zriadeného v cudzej mene, Objednávateľ použije kurz banky platný v deň odpísania prostriedkov z účtu Objednávateľa, tzn. v deň uskutočnenia účtovného prípadu. Týmto kurzom prepočítaný výdavok na EUR, bude uhradený Zhotoviteľovi. V prípade prevodu peňažných prostriedkov v cudzej mene z účtu Objednávateľa zriadeného v cudzej mene na účet Zhotoviteľa v rovnakej cudzej mene použije Objednávateľ referenčný výmenný kurz určený a vyhlásený Európskou centrálnou bankou v deň predchádzajúci dňu uskutočnenia účtovného prípadu (odpísania prostriedkov). Týmto kurzom prepočítaný výdavok na EUR bude uhradený dodávateľovi.
	2. Platobná povinnosť objednávateľa sa považuje za splnenú v deň, keď bude na účte zhotoviteľa
	pripísaná z jeho bankového účtu príslušná platba v súlade s ods. 2 § 339 Obchodného
	zákonníka.
	3. Objednávateľ je povinný uhradiť zhotoviteľovi odmenu len za skutočne vykonané práce vyúčtované v zmysle ponukového rozpočtu – oceneného Výkazu výmer, podrobne špecifikovaného v prílohe k tejto Zmluve.
	4. Zhotoviteľ sa zaväzuje, že nezrealizované práce a dodávky odsúhlasené objednávateľom a stavebným dozorom budú z ceny diela odpočítané (nebudú fakturované), a to v cene v akej sú zahrnuté do ponukového rozpočtu – oceneného Výkazu výmer - Rozpočtu.
	5. Práce a náklady naviac prác, ktoré neboli zahrnuté do ponukového rozpočtu – oceneného Výkazu výmer - Rozpočtu možno účtovať iba vtedy, ak ich písomne vopred schváli objednávateľ vo forme uzavretého dodatku k tejto zmluve v súlade s § 18 zákona č. 343/2015 Zz. v znení neskorších predpisov.

**VII. ZÁRUČNÁ DOBA - ZODPOVEDNOSŤ ZA VADY**

7.1 Zhotoviteľ zodpovedá za to, že vykoná dielo v súlade s podmienkami dohodnutými v tejto ZoD, podľa overenej projektovej dokumentácie stavby, podľa slovenských a európskych technických noriem, podľa technickej dokumentácie stavebného výrobku alebo spracovávanej stavebnej hmoty (technické listy, technologická dokumentácia) a všeobecne záväzných právnych predpisov platných v čase vykonávania diela a riadne dokončené dielo je spôsobilé užívania objednávateľom v súlade s príslušnými ustanoveniami §13 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon o BOZP“).

* 1. Zhotoviteľ zodpovedá za vady diela, ktoré má vykonané dielo v čase jeho odovzdania objednávateľovi alebo ktoré vzniknú počas plynutia záručnej doby. Dielo má vady, ak nezodpovedá podmienkam uvedeným v čl. VIII. bod 7.1. tejto ZoD.
	2. **Zmluvné strany sa dohodli na** záručnej dobe na vykonané dielo po dobu 60 mesiacov**,** ktorá sa vzťahuje na riadne dokončené dielo a začína plynúť dňom odovzdania a prevzatia diela objednávateľom. Na zariadenia a dodávky, ktorým bol vydaný záručný list výrobcom, sa záruka riadi týmto záručným listom. Záruka sa nevzťahuje na závady spôsobené neodborným zásahom, mechanickým poškodením užívateľa a bežným opotrebením.
	3. U zariadení, na ktoré výrobca dáva inú záručnú dobu uvedenú v záručnom liste, platí záručná doba udaná výrobcom, minimálne však 24 mesiacov. Pri odovzdaní diela zhotoviteľ odovzdá zoznam všetkých zariadení s kratšou zárukou ako 60 mesiacov, s uvedením záručnej doby danej výrobcom.
	4. Zmluvné strany sa dohodli, že objednávateľ má právo požadovať a zhotoviteľ povinnosť na svoje náklady odstrániť vady diela bezodkladne, najneskôr v lehote uvedenej v čl. VIII. bod 7.7. tejto ZoD.
	5. Objednávateľ je povinný písomne oznámiť vady diela bez zbytočného odkladu po tom, čo ich zistil.
	6. Zhotoviteľ je povinný do troch (3) pracovných dní po uplatnení oprávnenej reklamácie vady diela, predložiť objednávateľovi písomný návrh na odstránenie tejto vady a v prípade, že objednávateľ s týmto návrhom súhlasí, je zhotoviteľ povinný vadu diela odstrániť do piatich (5) pracovných dní od uplatnenia reklamácie vady diela objednávateľom. Ak objednávateľ s návrhom nesúhlasí, predloží zhotoviteľovi svoj návrh, ktorý musí byť odsúhlasený zmluvnými stranami.
	7. V prípade vady diela, na odstránenie ktorej je potrebný dlhší čas, ako lehota stanovená v čl. VIII. bod 7.7. tejto ZoD, je zhotoviteľ povinný do troch (3) dní po písomnom oznámení vady diela, dohodnúť písomnou formou s objednávateľom spôsob a termín odstránenia vady diela.
	8. Zhotoviteľ zodpovedá za vady diela zistené po čase uvedenom v bod 8.3. tejto ZoD, ak boli tieto vady spôsobené porušením povinností zo strany zhotoviteľa. Zhotoviteľ je povinný odstrániť tieto vady na vlastné náklady.
	9. Ak zhotoviteľ neodstráni vady v dohodnutej lehote, objednávateľ má právo zabezpečiť ich odstránenie na náklady zhotoviteľa.
	10. Zhotoviteľ nezodpovedá za vady diela, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ich nevhodnosť objednávateľa upozornil a on na ich použití trval.
	11. Vady diela, ktoré sú zjavné už pri odovzdávaní a preberaní diela je povinný objednávateľ uviesť v zápise o odovzdaní a prevzatí diela.
	12. Zhotoviteľ nezodpovedá za vady diela, ktoré boli spôsobené porušením povinností zo strany objednávateľa.
	13. Vadou diela sa rozumie odchýlka v kvalite, rozsahu alebo parametroch stanovených projektovou dokumentáciou, touto zmluvou a všeobecne záväznými technickými normami a predpismi.
	14. Nedorobkom sa rozumie nedokončená práca oproti projektu.
	15. Havarijné stavy t.j. následky vád, ktorých odstránenie neznesie odklad, a za ktoré nesie zodpovednosť zhotoviteľ, je zhotoviteľ povinný odstrániť bezodkladne po ich nahlásení.

**VIII. PRÁVA A POVINNOSTI ZMLUVNÝCH STRÁN**

1. Zhotoviteľ je povinný pri vykonaní diela postupovať s odbornou starostlivosťou. Zaväzuje sa dodržiavať všeobecne záväzné právne predpisy a technické normy platné v čase vykonávania diela a podmienky tejto ZoD.
2. Zhotoviteľ zhotoví dielo vo vlastnom mene, na svoje náklady a na vlastné nebezpečenstvo. Nebezpečenstvo škody na diele nesie na základe tejto zmluvy zhotoviteľ v rozsahu svojho predmetu plnenia.
3. Objednávateľ odovzdá zhotoviteľovi stavenisko pre vykonávanie stavebných prác tak, aby zhotoviteľ mohol na ňom začať práce v súlade s projektom a s podmienkami zmluvy. Súčasne s odovzdaním staveniska odovzdá objednávateľ zhotoviteľovi aj stavebné povolenie a projektovú dokumentáciu potrebnú na vykonanie diela.
4. Objednávateľ odovzdá zhotoviteľovi vyjadrenia správcov inžinierskych sietí, orgánov štátnej správy a podmienky, za ktorých je možné vykonávať stavebné práce.
5. Súčasne s odovzdaním staveniska objednávateľ určí prístupové cesty pre vjazd na stavenisko.
6. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách v súvislosti s realizáciou stavebných prác, obstará a uhradí tieto práce zhotoviteľ.
7. Povolenie na dočasné užívanie verejných a iných plôch a na rozkopávky obstaráva zhotoviteľ a znáša aj prípadné poplatky.
8. Zhotoviteľ zabezpečí na svoje náklady obstaranie, dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko, ako aj stráženie staveniska, vrátane ostatných zariadení staveniska.
9. Zhotoviteľ zabezpečí v celom rozsahu plnenie vyplývajúce z ustanovení nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
10. Zhotoviteľ v plnom rozsahu zodpovedá za bezpečnosť práce a technických zariadení pri realizácii stavebných prác v súlade s ustanoveniami vyhlášky. o bezpečnosti práce a technických zariadení pri stavebných prácach v znení neskorších predpisov.
11. Zhotoviteľ zodpovedá za bezpečnosť a ochranu zdravia vlastných pracovníkov.
12. Zhotoviteľ je zodpovedný za pohyb pracovníkov na stavbe. Pracovníci zhotoviteľa sa môžu pohybovať na stavbe iba vo vymedzených priestoroch určených objednávateľom.
13. Zhotoviteľ zodpovedá za čistotu a poriadok na stavenisku a prístupových cestách k nemu. Zhotoviteľ odstráni na vlastné náklady odpady, ktoré sú výsledkom jeho činnosti.
14. Zhotoviteľ si zabezpečí možnosť napojenia na odber elektrickej energie a úžitkovej vody. Náklady na úhradu spotrebovaných energií hradí zhotoviteľ a sú súčasťou zmluvnej ceny podľa čl. V tejto zmluvy.
15. Objednávateľ zabezpečí všetky rozhodnutia orgánov štátnej správy potrebné pre vykonanie diela, ktoré je zhotoviteľ povinný rešpektovať.
16. Zhotoviteľ sa zaväzuje vyzvať minimálne tri (3) pracovné dni vopred objednávateľa, resp. technický dozor objednávateľa k účasti na skúškach podľa bodu 9.7. o vykonaných skúškach vedie zhotoviteľ záznam v stavebnom denníku.
17. Technický dozor investora môže na základe vlastného uváženia v priebehu plnenia zmluvy požiadať zhotoviteľa o predloženie atestu a certifikátu konkrétneho výrobku pred resp. počas jeho zabudovania.
18. Zhotoviteľ zabezpečí účasť svojich pracovníkov na preverovaní svojich prác a dodávok, ktoré vykonáva technický dozor objednávateľa alebo iný zodpovedný zástupca objednávateľa a bez meškania vykoná opatrenia na odstránenie zistených nedostatkov a odchýlok od projektu.
19. Objednávateľ v súlade s § 41 ods. 1 písm. b) ZVO požaduje, aby navrhovaný subdodávateľ spĺňal podmienky účasti týkajúce sa osobného postavenia podľa § 32 ods. 1 ZVO a neexistovali u neho dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.
20. Zhotoviteľ je oprávnený zveriť vykonanie časti diela subdodávateľovi iba v rozsahu uvedenom v prílohe tejto zmluvy **-** Zoznam subdodávateľov tejto Zmluvy. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.
21. V prípade, že sa obe zmluvné strany dohodnú na zmene subdodávateľov uvedených v prílohe tejto zmluvy, každý subdodávateľ, ktorého sa týka návrh na zmenu, musí spĺňať podmienku oprávnenosti vo vzťahu k tej časti predmetu zákazky, ktorú má subdodávateľ plniť.
22. Objednávateľ určuje pravidlo na zmenu subdodávateľov počas plnenia zmluvy:

8.22.1 V prípade, ak dôjde počas realizácie diela k zmene subdodávateľa oproti Zoznamu subdodávateľa uvedeného **v prílohe tejto zmluvy**, je zhotoviteľ povinný predložiť objednávateľovi do 3 pracovných dní odo dňa kedy sa o tejto skutočnosti dozvie žiadosť o zmenu subdodávateľa v ktorej budú uvedené:

* + - 1. údaje o novom subdodávateľovi (v prípade fyzickej osoby: meno a priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo) a údaje o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia
			2. informácia o podiele zákazky, ktorú má zhotoviteľ v úmysle zadať novému subdodávateľovi a o predmete  zmluvy o subdodávke,
			3. čestné vyhlásenie podpísané osobou oprávnenou konať za zhotoviteľa, že nový subdodávateľ spĺňa alebo najneskôr v čase plnenia bude spĺňať podmienky oprávnenosti (viď. § 32 ods. 1 písm. e) zákona o verejnom obstarávaní) vo vzťahu k tej časti predmetu zákazky, ktorú má tento subdodávateľ  plniť.
		1. Zhotoviteľ pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
		2. Zhotoviteľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom objednávateľa k navrhovanému subdodávateľovi.
		3. Objednávateľ rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe nového subdodávateľa a čestného vyhlásenia podľa ods. 8.22.1.3 tohto článku Zmluvy, pričom podkladom pre prípadné rozhodnutie o nesúhlase s uzatvorením takejto zmluvy môže byť v tomto prípade zistenie rozporu predložených informácii podľa ods. 8.22.1.3 tohto článku Zmluvy.
		4. Objednávateľ oznámi zhotoviteľovi svoje rozhodnutie o súhlase alebo nesúhlase s uzatvorením zmluvy o subdodávke najneskôr do 3 pracovných  dní od doručenia žiadosti o udelenie tohto súhlasu. Ak objednávateľ neoznámi svoj nesúhlas do 3 pracovných dní odo dňa doručenia žiadosti o schválenie, v tomto prípade to znamená, že nemá výhrady k výberu nového subdodávateľa a zhotoviteľ je oprávnený uzatvoriť s vybraným novým subdodávateľom príslušnú  zmluvu, na základe ktorej  bude zabezpečované plnenie tejto Zmluvy.
1. V prípade nevyhnutnosti stavebných prác naviac, ktoré vzniknú na základe nepredvídateľných okolností a nie sú zahrnuté do tejto zmluvy a súvisia s týmto stavebným dielom, je možná realizácia týchto prác výhradne na základe písomného Dodatku k tejto zmluve v súlade s § 18 ZVO. V prípade dočasného alebo definitívneho prerušenia prác na diele objednávateľom, je zhotoviteľ oprávnený fakturovať práce, rozpracované ku dňu prerušenia, vo výške vzájomne dohodnutého podielu z ceny za dielo podľa čl. V. bod 5.1. tejto ZoD. Rozsah a cena nákladov spojených s prípadnými zabezpečovacími a konzervačnými prácami, prípadne udržiavacími a dekonzervačnými prácami a strážením, súvisiacimi s dočasným alebo definitívnym prerušením prác na diele budú prerokované, odsúhlasené a doriešené medzi objednávateľom a zhotoviteľom formou samostatnej dohody, ak sa zmluvné strany nedohodnú inak v súlade s ods. 13.5 tejto ZoD. Zhotoviteľ je povinný počnúc uzavretím predmetnej dohody viesť pre tieto práce samostatný stavebný denník s dvoma (2) prepismi, do ktorého zástupca zhotoviteľa priebežne zapisuje všetky skutočnosti vyplývajúce z predmetnej dohody a ktoré sú následne podkladom k fakturácii.
2. Počas vykonávania diela zodpovedá zhotoviteľ za škody vzniknuté jeho činnosťou na majetku objednávateľa a jeho vybavení. Po zistení škody zavinenej zhotoviteľom, je zhotoviteľ povinný uviesť vec alebo zariadenie do pôvodného stavu, pri úplnom zničení veci alebo zariadenia nahradiť novou vecou toho istého typu. Pri určovaní škody objednávateľ vychádza z ceny majetku v čase poškodenia.
3. V prípade preukázateľného nedodržiavania prác v súlade s projektom stavby, technolo-gických postupov pri zabudovávaní materiálov a spracovávaní stavebných hmôt a použitia výrobku, ktorý nemá požadované technické a kvalitatívne vlastnosti má na základe návrhu stavebného dozoru objednávateľa, osoba oprávnená vo veciach technických za objednávateľa právo na zastavenie stavebných prác s výnimkou prác vedúcich k odstráneniu takto vzniknutých závad. Za preukázateľne sa takéto konanie považuje vtedy, ak je zapísané v stavebnom denníku a zhotoviteľ bol na takéto konanie písomne upozornený. Zhotoviteľ je povinný takéto práce, prípadne materiály na vlastné náklady odstrániť a nahradiť bezchybnými certifikovanými materiálmi a opakovanými prácami. V prípade takéhoto zastavenia stavebných prác nemá zhotoviteľ nárok na predĺženie času plnenia.
4. Zhotoviteľ je povinný prizvať objednávateľa na prevzatie prác, ktoré budú zakryté alebo sa stanú neprístupnými, v opačnom prípade zodpovedá za vzniknuté škody. Ak zhotoviteľ nevyzve objednávateľa na prevzatie prác, je povinný na jeho žiadosť zakryté práce odkryť na vlastné náklady. Objednávateľ je povinný tieto práce, pokiaľ sú prevedené riadne, prevziať do troch (3) pracovných dní. Po tomto termíne sa považujú predmetné práce za prekontrolované a prevzaté. O prevzatí zakrytých prác sa spracuje písomný záznam v stavebnom denníku.
5. Pokiaľ má stavebný dozor objednávateľa za to, že zhotoviteľ nezabezpečuje dostatočne kapacity na vykonanie diela, upozorní na túto skutočnosť zhotoviteľa zápisom v stavebnom denníku. Zhotoviteľ je povinný vykonať nápravu bez zbytočného odkladu, najneskôr však do troch (3) pracovných dní od zápisu v stavebnom denníku.
6. Kontrolné dni zvoláva a organizuje objednávateľ minimálne 1x mesačne. Prijaté opatrenia na kontrolných dňoch sa stávajú pokynmi pre realizáciu. Zápisy z kontrolných dní sú súčasťou stavebného denníka. Na kontrolných dňoch je účasť zhotoviteľa, resp. stavbyvedúceho povinná.
7. Zhotoviteľ sa zaväzuje pred začatím realizácie Diela identifikovať vplyvy na životné prostredie počas celého procesu zhotovovania Diela. Z identifikovaných vplyvov sa Zhotoviteľ zaväzuje vypracovať Zoznam environmentálnych vplyvov, ktorý predloží Objednávateľovi do 7 pracovných dní odo dňa odovzdania staveniska.
8. Na základe vypracovaného dokumentu podľa ods. 8.29 sa zhotoviteľ okrem iného zaväzuje zabezpečiť, že akýkoľvek materiál vyťažený z miesta realizácie diela bude znovu použitý, recyklovaný, spracovaný alebo uložený environmentálnym spôsobom, o čom predloží doklad Objednávateľovi do 14 dní od vyťaženia materiálu. Doklad musí obsahovať množstvo vyvezeného odpadu, spôsob jeho spracovania, ako aj položkovito uvedené náklady s tým spojené. V prípade, ak má dôjsť k výmene materiálov, ktoré by mohli byť opätovne použité resp. aj na iné objekty zhotoviteľ vyzve objednávateľa, aby určil zápisom v SD spôsob s ich ďalším nakladaním.
9. Odpady, najmä z plastov, gumy, papiera a pod. sa nesmú likvidovať spaľovaním. Odpady zo stavebnej činnosti je zhotoviteľ povinný separovať. Bežné odpady musia byť vyvezené na skládku, recyklovateľné odpady odovzdané na recykláciu a nebezpečné odpady musia byť likvidované prostredníctvom na to oprávnených organizácií. Zhotoviteľ sa zaväzuje poskytnúť na žiadosť objednávateľa vážne lístky ku kontrole.

 **IX.** **ODOVZDANIE A PREVZATIE DIELA**

9.1 Objednávateľ, resp. technický dozor objednávateľa má počas realizácie diela právo priebežnej kontroly, právo upozorniť zhotoviteľa na prípadné vady a odchýlky od projektu a právo požadovať v primeranej lehote odstránenie týchto nedostatkov.

9.2 Zhotoviteľ bezodkladne upozorní objednávateľa, resp. technický dozor objednávateľa na jeho prípadné nevhodné pokyny na zhotovenie diela. Prerušenie prác z tohto dôvodu nie je omeškaním na strane zhotoviteľa.

9.3 Nebezpečenstvo škody na diele, ako aj na veciach a materiáloch potrebných na zhotovenie diela znáša zhotoviteľ až do protokolárneho odovzdania diela objednávateľovi.

1. Zhotoviteľ je povinný odovzdať a objednávateľ je povinný prevziať riadne dokončené dielo. Zhotoviteľ sa zaväzuje dielo odovzdať ako celok.
2. Zhotoviteľ je povinný pred začatím preberacieho konania písomne oznámiť objednávateľovi najneskôr sedem (7) pracovných dní vopred pripravenosť diela k odovzdaniu. Na základe tohto oznámenia dohodne zhotoviteľ s objednávateľom časový postup preberacieho konania.
3. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie diela. Ak sú uvedené skúšky neúspešné z viny zhotoviteľa, zhotoviteľ sa zaväzuje tieto skúšky opakovať v plnom rozsahu do troch (3) pracovných dní, na jeho náklady.
4. Najneskôr päť (5) pracovných dní pred začatím preberania diela odovzdá zhotoviteľ objednávateľovi dva (2) výtlačky projektu skutočného vyhotovenia stavby vrátane podrobnej fotodokumentácie na CD, správy o vykonaní odborných prehliadok a skúšok vyhradených technických zariadení, prehlásenia o zhode, atesty, osvedčenia o akosti a kompletnosti jednotlivých zariadení, certifikáty, potvrdenia o likvidácii všetkých odpadov, ako aj ďalšiu dodávateľskú dokumentáciu na zaistenie bezpečnosti a ochrany zdravia pri práci, nevyhnutnú k zabezpečeniu užívania riadne dokončeného diela objednávateľom, najmä v súlade s ustanoveniami § 13 zákona o BOZP. Bez týchto náležitostí objednávateľ k preberaciemu konaniu nepristúpi
5. O odovzdaní a prevzatí diela zmluvné strany spíšu zápis, kde sa zhodnotí kvalita vykonaných prác, súpis vád a nedorobkov diela, zistených pri preberacom konaní s určením termínu ich odstránenia. Obsahom zápisu je vyhlásenie objednávateľa, že odovzdanú časť diela preberá a pokiaľ nie, z akých dôvodov. Nedorobkom sa rozumie nedokončená práca oproti projektu.
6. Dielo bude zhotoviteľom odovzdané a objednávateľom prevzaté aj v prípade, že v preberacom protokole - v zápise o odovzdaní a prevzatí diela budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu). Tieto zjavné vady a nedorobky musia byť uvedené v preberacom protokole o odovzdaní a prevzatí diela so stanovením termínu ich odstránenia.
7. Prevzatím predmetu zmluvy prechádza vlastnícke právo a nebezpečenstvo škody na objednávateľa.
8. Objednávateľ je oprávnený neprevziať dielo, ktorého zjavné vady alebo nedorobky, ktoré bránia jeho uvedeniu do prevádzky a jeho riadnemu užívaniu.
9. Zhotoviteľ je povinný odstrániť zistené vady a nedorobky na vlastné náklady v termíne podľa bodu 9.7 tohto článku.
10. Prípadné vady a nedorobky, uvedené v zápise o odovzdaní a prevzatí diela, nebrániace užívaniu je zhotoviteľ povinný odstrániť v termíne podľa bod 9.7 tohto článku. V zápise o odovzdaní a prevzatí zhotoviteľ určí svojho zástupcu, ktorému objednávateľ umožní prístup na miesta prípadných vád a vydá potvrdenie o odstránení vád a nedorobkov.
11. V prípade odstúpenia objednávateľa alebo zhotoviteľa od tejto ZoD je zhotoviteľ povinný odovzdať nedokončené dielo spolu so všetkými dokladmi podľa bod 9.15 tejto ZoD, týkajúcimi sa všetkých prác na diele zrealizovaných ku dňu odstúpenia niektorej zo zmluvných strán od tejto ZoD. O odovzdaní a prevzatí diela zmluvné strany spíšu zápis, kde sa zhodnotí rozsah a kvalita vykonaných prác. Obsahom zápisu je vyhlásenie objednávateľa, že odovzdanú časť diela preberá a pokiaľ nie, z akých dôvodov. V prípade, ak zhotoviteľ opustí stavenisko a aj napriek výzvam objednávateľa sa nedostaví na odovzdanie a prevzatie nedokončeného diela, objednávateľ po opakovanej výzve písomne oznámi zhotoviteľovi, že za deň odovzdania a prevzatia diela považuje deň doručenia tretej výzvy objednávateľa zhotoviteľovi na odovzdanie a prevzatie nedokončeného diela v rozsahu prác ukončených a odsúhlasených technickým dozorom objednávateľa ku dňu odstúpenia niektorej zo zmluvných strán od tejto ZoD.

9.15 Zhotoviteľ odovzdá objednávateľovi najneskôr v čase doručenia výzvy zhotoviteľa k odovzdaniu a prevzatiu diela podľa bodu 9.5 nasledovné doklady nevyhnutné ku kolaudačnému konaniu a užívaniu stavby minimálne v dvoch vyhotoveniach:

9.15.1 Opis a odôvodnenie vykonaných odchýlok od stavebného povolenia, ku ktorým došlo počas realizácie stavby potvrdené zhotoviteľom, zapísané a odsúhlasené technickým dozorom objednávateľa v stavebnom denníku.

9.15.2 Zápisnice o preverení prác a konštrukcií v priebehu ďalších prác zakrytých.

9.15.3 Osvedčenia o akosti použitých materiálov a konštrukcii.

9.15.4 Doklad o zneškodnení prípadne zhodnotení odpadov, ktoré vznikli pri realizácii stavby (doklad o prevzatí odpadu a fotokópie záznamov o prevádzke vozidiel ktorými bol odpad vyvážaný).

9.15.5 Správy o vykonaní odborných prehliadok a odborných skúšok.

 **X**. **ZMLUVNÉ POKUTY**

10.1 Zmluvné strany si pre prípad porušenia povinností vyplývajúcich z tejto zmluvy dohodli zmluvné pokuty a sankcie.

10.2 Ak zhotoviteľ odovzdá dielo uvedené v čl. III bod 3.1 po lehote uvedenej v čl. IV bod 4.1, zaplatí zmluvnú pokutu vo výške 0,10 % z celkovej ceny diela vrátane DPH podľa čl. V bod 5.1 za každý kalendárny deň omeškania.

10.3 Ak objednávateľ neuhradí faktúru v dohodnutej lehote splatnosti, zaplatí zhotoviteľom vyúčtované úroky z omeškania vo výške rovnajúcej sa sadzbe podľa § 369 ods. 2 Obchodného zákonníka.

10.4 Ak zhotoviteľ nezačne s odstraňovaním vád v čase podľa čl. VII bod 7.6, zaplatí zmluvnú pokutu vo výške 50,- EUR za každý kalendárny deň omeškania.

10.5 Ak zhotoviteľ neodstráni vady v dohodnutom termíne podľa čl. VII bod 7.6, zaplatí zmluvnú pokutu vo výške 30,- EUR za každý kalendárny deň omeškania.

10.6 Zhotoviteľ zaplatí zmluvnú pokutu vo výške 66,- EUR za každý kalendárny deň, ak mešká s odstránením vád a nedorobkov uvedených v preberacom protokole o odovzdaní a prevzatí diela.

10.7 Lehota splatnosti faktúr, ktorými sa uplatňujú zmluvné pokuty je do 30 dní odo dňa ich doručenia.

10.8 Za porušenie povinnosti podľa čl. VIII. ods. 8.29 resp. ods. 8.30 vo výške 1 000 EUR, čo i len za začatý deň porušenia zmluvnej povinnosti.

10.8 Dojednaním zmluvnej pokuty nie je dotknutý nárok na náhradu škody, ktorá vznikla porušením zmluvnej povinnosti, na ktorú sa vzťahuje zmluvná pokuta.

**XI. ZODPOVEDNOSŤ ZA ŠKODU**

11.1 Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.

11.2 Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.

11.3 Zmluvná strana, ktorá spôsobila škodu druhej zmluvnej strane spôsobom uvedeným v bode 11.2 zbaví sa zodpovednosti ak preukáže, že škoda bola spôsobená okolnosťou vylučujúcou zodpovednosť.

11.4 Ak vznikne škoda na vykonaných prácach a materiáloch v období, v ktorom je zhotoviteľ povinný sa o ne starať, zhotoviteľ odstráni škodu na vlastné náklady, aby vykonané práce a materiály boli uvedené do pôvodného stavu.

11.5 Ak vznikne škoda neoprávneným vstupom zhotoviteľa na pozemky tretích osôb alebo ich poškodením v dôsledku odobratia alebo skladovania zeminy alebo iných predmetov, príp. svojvoľným uzavretím ciest alebo porušením inžinierskych sietí, zodpovedá za túto škodu zhotoviteľ.

11.6 Zhotoviteľ zodpovedá za škodu na diele spôsobenú vlastným zavinením počas svojich pracovných postupov, pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu diela.

11.7 Zhotoviteľ je povinný že počas celej doby realizácie stavebného diela mať uzavretú Poistnú zmluvu na krytie rizík zo stavebnej výroby a živelným pohromám. Náklady spojené s uzavretím poistnej zmluvy sú zhotpoviteľom kalkulované v celkovej cene

 **XII.** **TRVANIE A ZÁNIK ZMLUVY**

1. Táto ZoD sa uzatvára na dobu určitú, a to od nadobudnutia jej účinnosti do riadneho odovzdania diela
 bez vád objednávateľovi v súlade s článkom XI. tejto zmluvy.
2. ZoD je možné predčasne ukončiť na základe:
3. Vzájomnej písomnej dohody oboch zmluvných strán
4. Výpoveďou zo strany objednávateľa aj bez uvedenia dôvodu
5. Odstúpením.
6. Objednávateľ môže kedykoľvek vypovedať túto ZoD aj bez uvedenia dôvodu. Výpovedná lehota je 1 mesiac a začína plynúť prvým dňom nasledujúceho mesiaca po doručení výpovede druhej zmluvnej strane.
7. Ktorákoľvek zmluvná strana môže odstúpiť od tejto ZoD ak sa plnenie podstatnej zmluvnej povinnosti stalo pre niektorú zo zmluvných strán úplné nemožným.
8. Zmluvná strana, ktorá z uvedených dôvodov odstúpi od zmluvy, má právo od druhej zmluvnej strany požadovať náhradu škody, okrem prípadov charakterizovaných ako vyššia moc, resp. zásah úradných miest.
9. Zmluvné strany sa dohodli na písomnej forme odstúpenia od ZoD spolu s riadnym odôvodnením a písomnej forme uplatnenia všetkých nárokov voči druhej strane.
10. Objednávateľ môže od tejto ZoD odstúpiť v prípade porušenia podstatných zmluvných povinností zo strany zhotoviteľa. Za podstatné porušenia zmluvy zo strany zhotoviteľa sa považuje:
11. neodovzdanie zhotoveného diela v požadovanej kvalite a rozsahu v zmysle čl. III. bod 3.1.;
12. omeškanie s dokončením a odovzdaním diela viac ako 30 kalendárnych dní, ak sa zmluvné strany nedohodnú inak;
13. opakované porušenie zmluvných podmienok v zmysle čl. VIII. bod 8.24 a bod 8.25, a to napriek predchádzajúcemu písomnému upozorneniu zo strany objednávateľa,
14. začatie konkurzného konania alebo reštrukturalizácie voči zhotoviteľovi,
15. vstup zhotoviteľa do likvidácie.

**XIII.** **PRECHOD VLASTNÍCKEHO PRÁVA**

1. Zhotoviteľ a objednávateľ sa dohodli, že vlastnícke právo k dielu sa dňom prevzatia diela ako celku, stáva vlastníctvom objednávateľa.

**XIV. OSTATNÉ USTANOVENIA**

14.1 Zhotoviteľ bude informovať objednávateľa o stave rozpracovaného diela na pracovných poradách, ktoré zvolá zhotoviteľ alebo objednávateľ podľa potreby.

14.2 Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy, s výnimkou poskytnutia informácií podľa zákona č. 211/2000 Z. z. o slobodnom prístupe k informáciám v znení neskorších predpisov.

14.3 Zhotoviteľ je povinný strpieť výkon kontroly/auditu súvisiaceho s dodávanými stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

 Oprávnené osoby na výkon kontroly/auditu sú najmä:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právními predpismi SR a právnymi aktmi EÚ.

**XV. PRÁVA A POVINNOSTI ZMLUVNÝCH STRÁN**

**SÚVISIACE S REGISTROM PARTNEROV VEREJNÉHO SEKTORA**

* 1. Zhotoviteľ vyhlasuje, že ku dňu podpisu tejto ZoD sú on a jeho známi subdodávatelia zapísaní v registri partnerov verejného sektora v zmysle § 11 ZVO.
	2. Zmluvné strany berú na vedomie, že v zmysle ustanovenia § 19 ods. 3 ZVO objednávateľ môže odstúpiť od ZoD ak bol zhotoviteľ vymazaný z registra partnerov verejného sektora.
	3. Zhotoviteľ je povinný bezodkladne, písomne informovať objednávateľa o každej zmene známeho subdodávateľa a požiadať objednávateľa o jeho schválenie. V prípade, že nový subdodávateľ nahrádza inú osobu v zmysle § 33 ods. 2 alebo § 34 ods. 3 ZVO je zhotoviteľ povinný súčasne preukázať doklady, ktorými nový subdodávateľ spĺňa podmienky § 33 ods. 2 alebo § 34 ods. 3 ZVO.

**XVI. ZÁVEREČNÉ USTANOVENIA**

16.1 Táto zmluva je platná dňom podpisu obidvomi zmluvnými stranami a nadobúda účinnosť nasledujúci deň po jej zverejnení na webovom sídle objednávateľa.

16.2 Meniť alebo dopĺňať obsah zmluvy je možné pri dodržaní § 18 ZVO len formou písomných očíslovaných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán a účinné dňom nasledujúcim po dni zverejnenia na webovom sídle objednávateľa.

1. V prípade ukončenia zmluvného vzťahu a v sporných prípadoch sa zmluvné strany riadia ustanoveniami zákona č. 513/1991 Zb. Obchodného zákonníka v znení neskorších predpisov a ostatnými všeobecne záväznými právnymi predpismi. Týmito predpismi sa riadia aj vzťahy neupravené v tejto ZoD.
2. Ak sa zmluvné strany v prípade rozporov ohľadne zmeny alebo zrušenia záväzku vyplývajúceho z tejto zmluvy nedohodnú, požiada jedna zo strán o rozhodnutie súd.
3. Zmluvné strany prehlasujú, že právne vzťahy neupravené touto zmluvou sa riadia obchodným zákonníkom platným pri podpise zmluvy obidvomi zmluvnými stranami a právnym poriadkom SR.
4. Zmluvné strany vyhlasujú, že túto zmluvu uzatvorili na základe vlastnej vôle, zmluva nebola podpísaná v tiesni, za nápadne nevýhodných podmienok, zmluvu si prečítali, jej obsahu rozumejú a na znak súhlasu ju podpisujú. Podpis zmluvy je prejavením súhlasu s celým jej obsahom.
5. Neoddeliteľnou súčasťou tejto zmluvy je:

Príloha č. 1 - Položkovitá kalkulácia ponukového rozpočtu diela s ostatnými nákladmi za súvisiace služby
 vyplývajúce zo zmluvy, vrátane zoznamu ekvivalentných položiek *(ak sa uplatnilo)*

Príloha č. 2 - Zoznam subdodávateľov

Príloha č. 3 - Poistná zmluva

1. Táto zmluva je vypracovaná v troch vyhotoveniach, z ktorých dve si ponechá objednávateľ a dve zhotoviteľ.

V ...................., dňa …...................... V ...................., dňa …...........................

Za objednávateľa:............................ Za zhotoviteľa: .....................................

............................................................. ..............................................................

 Zoltán Mento

 **starosta obce**